open-index/open-wikipedia-markdown huggingface dataset:
Don Francisco

**Mario Luis Kreutzberger Blumenfeld**, populare konata kiel **Don Francisco**, estas televida prezentisto el Ĉilio. Naskiĝis en Talca la 28-a de decembro 1940. Li estas unu el la plej famuloj de la hispanlingva televido, tiun famon li akiris danke al sia televidprogramo **Giganta Sabato** (Sábado Gigante), elsendata al 44 landoj. Kreinto de multaj solidaraj kampanjoj, lia pleja atingo estis la kreado en Ĉilio de **Teletón**, kiu estis kampanjo destinita al la junaj handikapuloj kaj ankaŭ estis imitata en aliaj landoj.

## Vivo 
Filo de Erick Kreutzberger kaj Anna Blumenfeld Neufeld, ambaŭ judoj el Germanio kiuj forfuĝis de la Holokaŭsto antaŭ la Dua mondmilito. 

Lia patro, post la naskiĝo de la filo, decidis elmigri al Talca en Santiago de Chile kaj daŭrigi la prosperan negocon kiun li havis kiel tajloro. Dume li kursis la bazan lernejon en la Komunuma Liceo de Ñuñoa, kaj kun tiama timida karaktero, lasis siajn studojn dum mallonga periodo kaj sin dediĉis al laborado en la patra entrepreno. Je la reveno, kun karaktero pli forta kaj disvolvita, eĉ atingis la prezidantecon de lia lerneja kurso.

En la dua jaro de la meza lernejo, forlasas la lernejon por vendi vestaĵojn en aliaj provincoj. Tamen, liaj teatraj talentoj -heredataj de la patrino- igis lin animi la eventojn dum lia libertempo, eĉ aktoris en la Israela Klubo Macabbi, de kiu li estis membro. En tiu ĉi loko naskiĝas la rolulo kiu poste konvertiĝis en **Don Francisco** kaj tie konatiĝis kun Teresa Muchnick, al kiu edziniĝis kaj havis tri gefilojn; Patricio (komerca inĝeniero), Vivian (televida prezentistino) kaj Francisco (aŭdvida komunikisto).

Post vojaĝo por studado en Usono dum unu jaro, je lia 21 jariĝo decidas ke la televido estos lia kariero. Tiam, tiu amaskomunikilo ĵus komencis la elsendadon en Ĉilio, kaj ĝia disvolviĝo efektiviĝis nur post la realigado en la lando de la Futbala Monda Pokalo de 1962.  
Danke al la subteno de lia patrino sukcesas eklabori por la Televidkanalo 3 en Ĉilio en la jaro 1962.

Dum la periodo de 1986 al 1992, Kreutzberger konstante devis vojaĝi inter Miami kaj Santiago de Chile, por la prezentado de du versioj de la sama programo. Ekde 1994, decidas ekloĝi en Usono, kaj produkti **Giganta Sabato** -kiun li forigis la "s"-j de la origina nomo- en la studioj de Univisión en Miami, FL, distribuante ĝis hodiaŭ la programon al diversaj televidkanaloj el 43 landoj.

En majo 2007, Kreutzberger subskribis kontrakton kun  Univisión, kiu konsentis pagi lin 12,7 milionojn da usonaj dolaroj ĉiujare pro la prezentado de "Giganta Sabato"; kaj 2,8 milionoj da kromaj dolaroj ĉiujare pro la prezentado de la televidprogramo *Don Francisco Presenta*.

La televidprogramo eniris la liston de Guinness-libro de rekordoj kiel la programo pri diversaĵoj (Longest Running TV Variety) kun pli da elsenditaj horoj (pli ol 14 mil horoj) dum ĝiaj 40 jaroj da ekzistado.

## Eksteraj ligiloj 
* Oficiala Hejmpaĝo de Giganta Sabato 

Kategorio:Ĉiliaj judoj
Kategorio:Ĉiliaj filantropoj
Kategorio:Aŝkenazoj
Kategorio:Ĉiliaj televidprezentistoj‎
Kategorio:Ĉiliaj televidaj ĵurnalistoj
Sudorienta Usono

**Sudorienta Usono** estas la orienta parto de Suda Usono, tio estas geografia regiono, sed la Usona Censoficejo ne havigas standardan difinon de iu "Sudorienta" regiono de Usono, kaj la organizoj kiuj bezonas subdividi Usonon estas liberaj difini iun "Sudorientan" regionon kongrue kun siaj necesoj. http://images.google.com/images?q=southeastern+united+states&btnG=Search+Images&hl=en&sa=2 Tamen, Georgio estas preskaŭ ĉiam inkludita, dum Teksaso preskaŭ neniam, kaj inkludo de aliaj ŝtatoj varias.

Tiuj estas la dek plej grandaj urboj de la Sudorienta Usono laŭ la populacio kalkulita de la Usona Censoficejo en 2006:.

Tiu geografia koncepto ofte konfliktiĝas kun tiuj de Suda Usono kaj kun tiu de Orienta marbordo de Usono, ĉar fakte Sudorienta Usono estas la angulo de ambaŭ. Tamen plej ofte oni konsideras la koncepton de Sudorienta Usono pli proksime al tiu de Suda Usono, tio estas kiel parto de Suda Usono, dum la nocio de Orienta marbordo de Usono estas uzata prefere por la nordaj ŝtatoj, tio estas la Nordorienta Usono.

## Referencoj 
* Britannica Southeast U.S. video en la retejo *Youtube*

Kategorio:Geografio de Usono
Kategorio:Usono
Kantono Los-Anĝeleso

eta|350px|Mapo

La **Kantono Los-Anĝeleso** - angle *Los Angeles County* (*Los Angeles* signifas en la hispana *La anĝeloj*) - estas kantono de la ŝtato Kalifornio en Usono. Laŭ takso de la usona censa oficejo de julio 2006 ĝi havis 9 948 081 loĝantojn. Sekve temas pri la plej loĝantoriĉa kantono de tuta Usono. La sidejo kaj administra centro de la kantono estas en la urbo Los-Anĝeleso.

La marborda parto de la kantono ĉe la Pacifika Oceano estas urbare strukturigita. Pli oriente, en la valo *Santa Clarita* kaj en la nordo de la kantono, proksime al la najbara kantono *Kern*, la pejzaĝo estas dezertosimila.

## Geografio 
La kantono kovras areon de 10.517 kvadrataj kilometroj kaj okcidente respektive pro malregula marbordo ankaŭ sude limas al la Pacifika Oceano. Al la oceano tra la distrikto fluas la riveroj *Los Angeles, Rio Hondo, San Gabriel* kaj *Santa Clara*. La plej signifaj montaroj nomiĝas *Santa Clara* kaj *San Gabriel*, ili jam konsideriĝas parto de la Roka Montaro. Al la teritorio ankaŭ apartenas la oceanaj insuloj *San Clemente* kaj *Santa Catalina*. Granda parto de la marbordo limas al la golfo de Santa Monica.

Limas la kaliforniaj kantonoj *Ventura, Kern, San Bernardino* kaj *Orange*.

La teritorio dividiĝas al .

### Urboj laŭ loĝantaronombro 
### Aliaj setlejoj 
* Covina
* West Hollywood

#### Plaĝaj urboj 
* Hermosa Beach
* Manhattan Beach
* Redondo Beach

## Historio 
La kantono Los-Anĝeleso estas unu el la unuaj kantonoj de la usona ŝtato Kalifornio. Ĝi kreiĝis dum la jaro 1850. Partoj de la distrikta teritorio pli poste estis donataj al la najbaraj distriktoj San Bernardino (1853), Kern (1866) kaj Orange (1899).

## Servoj 
* Observatorio de Monto Wilson
* Metroo de Los-Anĝeleso

## Eksteraj ligiloj 
* oficiala retejo de la distrikto (angle) 

Kategorio:Kantonoj de Kalifornio
Juan Ramón Bonet

**Juan Ramón Bonet** (n. en Barcelono (Hispanio), la 6-a de junio 1975) estas hispana aktoro kaj ĵurnalisto.

## Vivo 
Juan Ramón studis en la lernejo La Salle Horta de Barcelono kaj kreskis en la kvartalo Horta (Barcelono). Li laboris en la radioprogramoj " Els invisibles" kaj 'El buscaraons' de Cadena SER kie havis ĉiutagan sekcion.

En la televido aktoris en la serioj *De moda*, *El cor de la ciutat*, *Me lo dijo Pérez*, *Con mucha marcha* aŭ *Estados Alterados*, kie nuntempe rolas kiel *Xavi*. Li ankaŭ kunlaboris en la televidprogramoj 'Fes-t’ho mirar, fes-t’ho de nit', 'El rayo' kaj 'Les 1000 i una' kiel raportisto kaj estis prezentisto de 'Qui corre vola' por TV3 kaj 'No me cortes' por TVE 1.

En 2005, fariĝas raportisto de la programo 'Caiga Quien Caiga'

Ekde januaro 2009 prezentas *El Intermedio* ĉiuvendrede en La Sexta.

Kategorio:Hispanaj ĵurnalistoj
Kategorio:Hispanaj aktoroj
Primus

eta|dekstra|250ra|Primus
**Primus** estas usona rok-muzika grupo, kiu fondiĝis en 1984. Kantisto kaj basgitaristo Les Claypool gvidas la grupon.

La muziko de Primus estas unika kaj malfacile difinita; ĝi ofte estas priskribita kiel miksaĵo de roko, metalroko, funko, alternativa muziko, kaj eksperimenta muziko. Ilia kantotekstoj estas tre malseriozaj kaj humuraj.

## Grupanoj 
### Nunaj grupanoj 
* Les Claypool - basgitaro, kantaĵo (1984-2000, 2003-nun)
* Larry LaLonde - gitaro (1989-2000, 2003-nun)
* Tim Alexander - drumo (1989-1996, 2003-nun)

### Eksaj grupanoj 
* Bryan Mantia - drumo (1989, 1996-2000)
* Todd Huth - gitaro (1984-1989)
* Jay Lane - drums (1988)

## Albumoj 
* *Suck on this* (1989)
* *Frizzle Fry* (1990)
* *Sailing the Seas of Cheese* (1991)
* *Pork Soda* (1993)
* *Tales from the Punchbowl* (1995)
* *Brown Album* (1997)
* *Antipop* (1999)
* * Animals Should Not Try To Act Like People* (2003)
* ''They Can't All Be Zingers (best-of)* (2006)
* *June 2010 Rehearsal *
* *Green Naugahyde* (2011)
* *Primus & the Chocolate Factory with the Fungi Ensemble* (2014)
* *The Desaturating Seven'' (2017)

Kategorio:Usonaj muzikaj grupoj
Kategorio:Muzikaj grupoj fonditaj en 1984
Robert Campin

**Robert Campin** (c. 1375 – 26-a de aprilo 1444), estis flandra pentristo, iniciatinto kun Jan van Eyck de la nova pentrado fine de la mezepoko, komence de la renesanco.

Arthistoriistoj hodiaŭ kutime identigas lin al la majstro de Flémalle, la unua granda majstro de frua nederlanda arto.[eta|Unu el la "Flemalle"-paneloj, [Muzeo Städel, Frankfurto]]

Lia vivo estas relative bone dokumentita  - ne laste pro skandaloj kaj jura proceso kontraŭ li. Li estis elstara pentristo jam en sia epoko kaj havis grandan studion de kunlaborantoj kaj lernantoj. Tamen ankoraŭ ne eblas, identigi lin persone kun certeco kiel pentriston de iu specifa verko.

Verkoj el lia studio kutime estas apostrofitaj kiel la **skolo de la majstro de Flémalle**. La nomo devenas pro tri paneloj transdonitaj al la Frankfurta muzeo Städel, kiuj laŭdire alvenis el iu "abatejo de Flémalle", sed poste montriĝis ke tia abatejo ne ekzistas.

Campin estis grave influita de samtempaj artistoj de manuskriptilustrado, sed li evoluigis pli grandan realisman observemon ol iu artisto antaŭa. Kaj li estis inter la unuaj, kiuj eksperimentis kun oleo-bazitaj farboj anstataŭ la antaŭaj ovo-temperaj farboj, tiel li atingis la grandan brilon de koloroj tipa por la sekva periodo.

Samtempa artisto: Jan van Eyck, kunlaborantoj el la studio de Campin: Rogier van der Weyden kaj Jacques Daret.

;Ĉefaj verkoj: *altaro de Mérode*, paneloj de la majstro de Flémalle, ...

Image:Robert Campin Portrait.jpg|
Image:Robert Campin 012.jpg|
Image:Robert Campin 013.jpg|
Image:Robert Campin 004.jpg|Kunkrucumito Gesinas
Image:Werl-Triptychons_(Jug).jpg‎ |detaloj
Image:Werl-Triptychons (Trinity).jpg|
Image:Robert Campin 006.jpg|Anoncado (Bruselo)
Image:Robert Campin 011.jpg|Anoncado (Mérode)

## Notoj kaj referencoj 
## Literaturo 
* National Gallery Catalogues (new series): *The Fifteenth Century Netherlandish Paintings*, Lorne Campbell, 1998, ISBN 185709171

## Eksteraj ligiloj 
* Centre for the Study of Fifteenth-Century Painting in the Southern Netherlands and the Principality of Liège  List of works
* Robert Campin at Artcyclopedia
* Robert Campin at Zeno.org
* Gallery of works attributed to Campin

Kategorio:Flandraj pentristoj
Vilyvitány

**Vilyvitány** [vijvitAnj] estas malgranda unuigita vilaĝo en Hungario, en regiono Norda Hungario, en departemento Borsod-Abaúj-Zemplén, en Distrikto Sátoraljaújhely.

## Bazaj informoj 
* Areo: 13 &nbsp;km²
* Alto super marnivelo: 204 m
* Koordinatoj de Tutmonda loktrova sistemo: 48.495/21.5665
* Loĝantaro: 320
* Poŝtkodo: 3991
* Telefonprefikso: 47

## Situo 
Vilyvitány situas sur deklivoj, laŭ la slovaka landlimo, fine de sakovojo. Pálháza troviĝas 9, Sátoraljaújhely 16, Sárospatak 24, Gönc 26, Miskolc 92 km-ojn.
eta|Tomboŝtonoj en Vilyvitány

## Historio 
Dum la historio estis tie 2 vilaĝoj: **Vily** kaj **Vitány**. Post Traktato de Trianon la vilaĝoj trovis sin apud la nova limo de Ĉeĥoslovakio. Ili unuiĝis en 1940. Ekde 2008 ankaŭ Slovakio apartenas al interna zono de Schengen, sekve la kontrolado ĉesis ĉe la limo. Vilaĝservo estas migra poŝto.

## Vidindaĵoj 
* kalvinana baroka preĝejo el la 18-a jarcento
* romkatolika preĝejo omaĝe al Sankta Anna de 1805
* golgoto

## Famuloj 
En la iama Vily naskiĝis pedagogo József Bakos.

Kategorio:Vilaĝoj de Hungario
Kategorio:Vilaĝoj de departemento Borsod-Abaúj-Zemplén
Felsőregmec

**Felsőregmec** [felŝOregmec] estas malgranda vilaĝeto en Hungario, en regiono Norda Hungario, en departemento Borsod-Abaúj-Zemplén, en Distrikto Sátoraljaújhely. Felső signifas: supra.
eta|Kalvinana kirko de Felsőregmec

## Bazaj informoj 
* Areo: 11 &nbsp;km²
* Alto super marnivelo: 125 m
* Koordinatoj de Tutmonda loktrova sistemo: 48.49/21.6077
* Loĝantaro: 250
* Poŝtkodo: 3989
* Telefonprefikso: 47

## Situo 
Felsőregmec situas sur ebenaĵo, laŭ la slovaka landlimo (kontraŭe troviĝas Luhyňa), fine de longa sakovojo. Pálháza troviĝas 9, Sátoraljaújhely 14, Sárospatak 23, Gönc 30, Miskolc preskaŭ 100&nbsp;km-ojn.

## Historio 
La unua mencio devenis el 1277 en formo *"Redemech"*. Baldaŭe apartaj vilaĝoj formiĝis Suba kaj Supra Regmec. Post Traktato de Trianon la vilaĝo trovis sin apud la nova limo de Ĉeĥoslovakio. Ekde 2008 ankaŭ Slovakio apartenas al interna zono de Schengen, sekve la kontrolado ĉesis ĉe la limo. Vilaĝservo estas aŭtonomio de ciganoj, migra poŝto.

## Vidindaĵoj 
* romanika Kalvinana kirko (Felsőregmec), en la 14-a jarcento ĝi parte gotikiĝis
* grekokatolika preĝejo

Kategorio:Vilaĝoj de Hungario
Kategorio:Vilaĝoj de departemento Borsod-Abaúj-Zemplén
Füzérkajata

**Füzérkajata** estas malgranda vilaĝeto en Hungario, en regiono Norda Hungario, en departemento Borsod-Abaúj-Zemplén, en Distrikto Sátoraljaújhely.
eta|Blazono de Füzérkajata

## Bazaj informoj 
* Areo: 12 &nbsp;km²
* Supermara alteco: 278 m
* Koordinatoj de Tutmonda loktrova sistemo: 48.3219/21.0867
* Loĝantaro: 140
* Poŝtkodo: 3994
* Telefonprefikso: 47

## Situo 
Füzérkajata situas sur malebenaĵo, laŭ la slovaka landlimo, fine de sakovojo. Gönc troviĝas 21, Sátoraljaújhely 24, Sárospatak 27, Miskolc 93 km-ojn.

## Historio 
La unua mencio devenis el 1270 en formo *"Kaytha"*, apartenanta al fortikaĵo de Füzér. Dum la kontraŭturkaj bataloj la vilaĝo senhomiĝis. Post Traktato de Trianon la vilaĝo trovis sin apud la nova limo de Ĉeĥoslovakio. Ekde 2008 ankaŭ Slovakio apartenas al interna zono de Schengen, sekve la kontrolado ĉesis ĉe la limo.

En Füzérkajata migra poŝto servas.

## Vidindaĵoj 
* kalvinana preĝejo de 1794
* romkatolika gotika preĝejo omaĝe al Dipatrino el la 14-a jarcento, en 1729 barokiĝis

Kategorio:Vilaĝoj de Hungario
Kategorio:Vilaĝoj de departemento Borsod-Abaúj-Zemplén
Ĉihuahua korvo

La **Ĉihuahua korvo** aŭ **Ĉihuahua korako** (*Corvus cryptoleucus*), iam konata kiel *Amerika blankkola korvo*, estas birdospecio de la familio de korvedoj kaj el ĝia tipa genro *Corvus* ene de la ordo de paserinoj, kiu havas la proporciojn de Komuna korako kun peza beko, sed ĝi estas ĉirkaŭ samgranda kiel la Nigra korniko, aŭ iomete pli granda (44-51 cm longa) ol la Larĝbeka korvo. La plumaro estas **tutnigra kun tre purpurblua brilo** je bona lumo. La nazaj bridaĵoj etendiĝas pli sub la bekobazo ol ĉiu ajn specio de la genro Corvus ĝis ĉirkaŭ du trionoj de la longo. La bazo de la kolplumoj estas blankaj, kvankam videblaj nur per forta vento; de tie venas la scienca nomo *Corvus cryptoleucus* tio estas “korvo (en latina) kun blanko kaŝita (en greka)”. La beko, gamboj kaj piedoj estas nigraj.

## Distribuado kaj habitato 
Tiu nearktisa specio loĝas en Sudokcidenta Usono kaj Meksiko inklude sudorientan Arizono, sudan Nov-Meksikon, nordorientan Koloradon, centran kaj sudan Nebraskon kaj en nordokcidenta Meksikio.

## Kutimaro 
### Dieto 
Ili manĝas kultivatajn cerealgrenojn, insektojn kaj multajn aliajn senvertebrulojn, etajn reptiliojn, kadavraĵon kaj restaĵojn de homa manĝo, kaktofruktojn, ovojn kaj birdidojn.

### Nestumado 
La nesto estas konstruita ĉu en arboj, ĉu en grandaj arbustoj aŭ foje eĉ en malnovaj konstruaĵoj. La ino demetas kutime 5-7 ovojn relative malfrue en la jaro maje por profiti la avantaĝon de la insektomanĝo por la idaro en sia plej arida medio.

### Voĉo 
La voĉo estas simila al tiu de la Komuna korako kun voĉoj kiel *"prak-prak"* kaj aliaj krakoj sed ne tiom profundaj laŭtone aŭ tiom varia prononce.

## Taksonomio 
Molekula studio de 2005 pri segmentoj de DNA de la Komuna korako trovis, ke la Ĉihuahuaj korvoj estas genetike proksima al la Komunaj korakoj baze sur mitokondria DNA. Pro tio la Komunal korakoj el la kalifornia klado estas pli similaj laŭ mtDNA al la Ĉihuahua korako ol al la Komuna korako de la holarkta klado. (vidu ankaŭ Omland et al. 2000 -- Omland, K. E., C. L. Tarr, W. I. Boarman, J. M. Marzluff, and R. C. Fleischer. 2000. Cryptic genetic variation and paraphyly in ravens. Proceedings of the Royal Society Biological Sciences Series B 267:2475-2482.)

## Referencoj 

*  Malplej zorgiga

* Omland, K. E., C. L. Tarr, W. I. Boarman, J. M. Marzluff, and R. C. Fleischer. 2000. Cryptic genetic variation and paraphyly in ravens. Proceedings of the Royal Society Biological Sciences Series B 267:2475-2482.

## Eksteraj ligiloj 
* Foto de Ĉihuahua korvo 
* Deproksime montranta blankajn bazojn de la kolplumoj 
* Komparo de specimenoj de Ĉihuahua korvo kaj Komuna korako
* Patuxent Birdidentigejo , inklude mapojn.
* Fotaro de Ĉihuahua korvo VIREO

Kategorio:Korvedoj
Kategorio:Nearktisa faŭno
Kategorio:Birdoj de Ameriko
Elsa Pataky

**Elsa Pataky** (naskiĝis la  en Madrido) estas hispana aktorino kaj modelino.

## Vivo 
Ŝia patrino estas hungar-rumandevena kaj ŝia avo estis rumana aktoro. Elsa studis dramarton kaj ĵurnalismon. En teatro ŝi rolis en la Grupo de Angel Gutierrez.

En 1997, Elsa Pataky debutis en televidserio *Al salir de clase*. Ekde 1999 ŝi rolis en la telefilmo *Clara* kaj ankaŭ en *Tatawo*, en 2000 kun Fele Martínez, rolis en la filmo *Souvenirs mortels* de Alvaro Fernández. En 2003, Elsa Pataky ludis rolon en la filmoj *El furgón*, *Atraco a las 3...y media* kaj *Beyond Re-Animator*. Tuj en 2004, Elsa Pataky laboris en televidserio *Uncle Willy* kaj ankaŭ en alia kanada televidserio. En 2004, estis konata en Francio danke al la filmo Iznogoud kun Jacques Villeret kaj Michaël Youn.

Ekde 2005, ŝi estis elektita por la anoncado de la Gvidlibro Campsa 2005.

En decembro 2010 ŝi edziĝis kun aktoro Chris Hemsworth.

## Filmaro 
* 1997: *Solo en la Buhardilla*: *Chica revista*
* 2000: *Souvenirs mortels* (*El Arte de morir*): *Candela*
* 2000: *Tatawo*: *Blanqui*
* 2000: *Menos es más*: *Diana*
* 2001: ''Tessa à la pointe de l'épée* (*Queen of Swords*) (TV-serio): *Vera Hidalgo*)
* 2001: *Sin noticias de Dios*: *infera kelnerino*
* 2001: *Noche de reyes*: *Marta Cuspineda*
* 2002: *Clara* (TV)
* 2002: *Peor imposible, ¿qué puede fallar?*: *Fátima*
* 2003: *Beyond Re-Animator*: *Laura Olney*
* 2003: *El Furgón*: *Nina*
* 2003: *Atraco a las 3... y media*: *Katya*
* 2004: *Los Serrano* (TV-serio): *Raquel*
* 2004: *L'Enfer des loups* (*Romasanta*): *Bárbara*
* 2004: *Tiovivo c. 1950*: *Balbina*
* 2005: *Iznogoud*: *Prehti-Ouhman*
* 2005: *Arquitectura efímera deconstruida* (video): *Vídeo 'Retorciendo palabras'*
* 2005: *Ninette*: *Alejandra 'Ninette'*
* 2005: *Conte de Noël* (*Películas para no dormir: Cuento de navidad*) (TV): *Ekran*
* 2006: *Des serpents dans l'avion* (*Snakes on a Plane*): *Maria*
* 2007: *Manuale d'amore 2 (Capitoli successivi)*: *Cecilia*
* 2008: *Máncora*: *Ximena Saavedra*
* 2008: *Skate or Die* de Miguel Courtois: *Dany*
* 2009: *Giallo* de Dario Argento: *Céline*
* 2009: *Give 'em Hell, Malone* de Russell Mulcahy: *Evelyn*
* 2010: *Mr. Nice* de Bernard Rose: *Ilze*
* 2010: *DiDi Hollywood* de Bigas Luna
* 2011: *Fast and Furious 5 de Justin Lin: *Elena Neves*

## Referencoj 
## Eksteraj ligiloj 
* Oficiala hejmpaĝo de Elsa Pataky

Kategorio:Hispanaj aktoroj
Kategorio:Naskiĝintoj en Madrido
Reus

[eta|280ra|dekstra|Reus, monumento a [Juan Prim.]]
Reŭzo aŭ **Reus** (prononco en la kataluna: [rɛʊz]) estas municipo de Katalunio, Hispanio. Ĝi estas la ĉefurbo de la komarko (distrikto) de Baix Camp en Tarragona kaj en la metropolita areo nome Camp de Tarragona, kun alteco inter 114 kaj 142 m sur la marnivelo. Ĝia loĝantaro estas  loĝantoj (2008). Ĝi situas je 14 km de Tarragona.

## La urbo 
La centro de la urbo estas la Placo Prim. La Urbodomo estas en la alia placo de la centro: Placo de Mercadal (antaŭe Placo Hispanio). La Placo de la Llibertat (antaŭe Placo de Martiroj), renovigita en 2003, ne estas tiom vigla. La antikva kerno estas inter la Ravales de Robuster, de Sant Pere, de Jesús, de Martí Folguera, de Pallol kaj de Santa Anna, zono konata kiel "Tomb de Ravals". La du senaŭtaj stratoj kiuj ligas la Placon Prim kun la Placo Mercadal formas la komercan akson de la urbo: strato Monterols kaj strato Llovera, kiu kun la "Tomb de Ravals" donas al Reus grandan komercan karakteron. Oni ĵus inaŭguris komercejon nome "Pallol" situa en la antikva centro de la urbo.

## Loĝantaro 
Ekde 1857 ĝis 1910 ĝi estis laŭ la loĝשntaro la dua urbo de Katalunio, post Barcelono, sed ties gravo kiel centro de la provinco falis profite de Tortosa kaj poste de Tarragona. La populacio apenaŭ plialtiĝis el 30.266 de 1920 al 35.950 de 1950.

Ekde tiam ĝispliiĝis denove de 41.014 loĝantoj en 1960 al nunaj 108.100. La enmigrado, ĉefe el Maroko, kreskis la populacio, kiu estas jam de islama religio je 6% kaj eksterlanda je 8%

## Geografio 
* Alteco: 125 metroj.
* Latitudo: 41º 09' N
* Longitudo: 1º 06' Or

## Vidindaj konstruaĵoj 
eta|La placo Mercadal kun la urbodomo fone

* Palaco Bofarull (sidejo de la Konservatorio de Muziko).
* Palaco de la Markizoj de Tamarit (Legejo).
* Domo Navàs, en la Placo Mercadal.
* Domo Cochs, en la strato Prat de la Riba.
* Cal Boule, en Raval Santa Anna.
* Domo Rull (Reus) (antikva Muzeo Prim-Rull, sidejo de Municipa Instituto de Kultura Agado, IMAC), en la strato Sant Joan.
* Domo Gassull, en la strato de Sant Joan.
* Domo Serra, ĉe la Ŝoseo de Castellvell.
* Sonorilturo de la Preĝejo de Sant Pere, en la Placo de Sant Pere.
* Kastelo de Cambrer, reformita, en la Placo del Castell.
* Banco de España, en Raval Santa Anna, aktuale Muzeo Salvador Vila-seca.
* Urbodomo, en la Placo Mercadal.
* Diversaj domoj de la vojo de Modernismo, elstare ĉefe la pavilonoj de la Instituto Pere Mata konstruita inter 1899 kaj 1919, kaj aktuale psikiatra hospitalo.

## Referencoj 
## Vidu ankaŭ 
* Reus (stacidomo)
* Listo de urboj de Katalunio


Kategorio:Municipoj de Provinco Taragono
Alsóregmec

**Alsóregmec** [alŝOregmec] estas malgranda vilaĝeto en Hungario, en regiono Norda Hungario, en departemento Borsod-Abaúj-Zemplén, en Distrikto Sátoraljaújhely. Alsó signifas: suba.
eta|Pentraĵo pri Ferenc Kazinczy, kiu longe vivis tie

## Bazaj informoj 
* Areo: 15 &nbsp;km²
* Alto super marnivelo: 125 m
* Koordinatoj de Tutmonda loktrova sistemo: 48.4631/21.6204
* Loĝantaro: 220
* Poŝtkodo: 3989
* Telefonprefikso: 47

## Situo 
Alsóregmec situas sur ebenaĵo, laŭ rojo, laŭ la slovaka landlimo, meze de longa sakovojo. Sátoraljaújhely troviĝas 9, Pálháza 10, Sárospatak 20, Miskolc 90 km-ojn.

## Historio 
La unua mencio devenis el 1277 en formo *"Redemech"*. Baldaŭe apartaj vilaĝoj formiĝis Suba kaj Supra Regmec. Fine de liberecbatalo de Francisko Rákóczi la 2-a la vilaĝo senhomiĝis pro la konstantaj bataloj. Baldaŭe hungaroj, slovakoj kaj rutenoj refondis ĝin. Post Traktato de Trianon la vilaĝo trovis sin apud la nova limo de Ĉeĥoslovakio. Ekde 2008 ankaŭ Slovakio apartenas al interna zono de Schengen, sekve la kontrolado ĉesis ĉe la limo. Vilaĝservoj estas aŭtonomio de slovakoj, kulturdomo, biblioteko.

En Alsóregmec migra poŝto servas.

## Vidindaĵoj 
* grekokatolika preĝejo omaĝe al Ĉieliro de Nia Sinjoro de 1931
* statuo de Ferenc Kazinczy

## Famulo 
* Ferenc Kazinczy tie pasigis sian infanaĝon

Kategorio:Vilaĝoj de Hungario
Kategorio:Vilaĝoj de departemento Borsod-Abaúj-Zemplén
Beaufort (Nordo)

**Beaufort**, prononco [] (), estas komunumo de Francio. Ĝi situas en la departemento *Nord* de la regiono Hauts-de-France (prononco [], laŭvorte "supraĵo de Francio"). Fine de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Administre la komunumo apartenas al la arondismento *Lille*, la centra parto de la departemento, kaj al la kantono ''*.

maldekstra|100px|Blazono de Beaufort.
__TOC__

## Geografio 
Beaufort estas unu el la vilaĝoj lokitaj ĉirkaŭ la urbeto Hautmont, kiu situas inter Aulnoye-Aymeries kaj Maubeuge, en la suda parto de la natura baseno de la rivero Sambre.

La vilaĝo Beaufort troviĝas proksime de la urbeto Avesnes-sur-Helpe, kaj do situas kerne de natura regiono nomita "Avesnois", kiu ĉefe konsistas el malaltaj heĝoj, tre verdaj pejzaĝoj, boskoj, fruktarbaroj kaj etaj vilaĝoj. Beaufort etendiĝas sur 12,76 km².

## Historio 
La nomo de la vilaĝo devenas de turo konstruita en 1173 de la grafo de Henegovio por defendi la henegovian landon kontraŭ la landsinjoro de Avesnes-sur-Helpe. Tiu tereno estis finfine heredita de Avesnes en la 14-a jarcento.

## Vidindaĵoj 
Ankoraŭ videblas la ruinoj de la ĉefturo, kiu datiĝas de la 12-a jarcento kaj estas kromnomita "*tour sarrasine*". La loka preĝejo datiĝas parte de la 16-a, parte de la 18-a jarcentoj. Ĝia navo ĉefe konsistas el brikoj, kaj ĝia turo havas kvadratan aspekton.

## Administrado 
Beaufort apartenas al la kantono de Hautmont, kies ĉefurbo estas Hautmont. Tiu kantono mem estas parto de la arondismento de Avesnes-sur-Helpe, unu el la 6 arondismentoj de la departemento Nord.

## Bildaro 

Dosiero:Mairie beaufort nord.JPG|la administrejo
Dosiero:Tour sarrazine 1.JPG|mezepoka turo
Dosiero:Beaufort Ropsies190507 (60).JPG|la komunumoparto *Ropsies''

## Vidu ankaŭ 
* Komunumoj de Nord
* Kantono de Hautmont

Kategorio:Komunumoj de Nord
Beaufort

**Beaufort** povas signifi
* **Beaufort** estas franca komunumo en la departemento Haute-Garonne.
* **Beaufort** estas franca komunumo en la departemento Hérault.
* **Beaufort** estas franca komunumo en la departemento Isère.
* **Beaufort** estas franca komunumo en la departemento Jura.
* **Beaufort** estas franca komunumo en la departemento Nord.

* **Beaufort (fromaĝo)**
* **Kantono Beaufort (Suda Karolino)**
Fiŝkorvo

La **Fiŝkorvo** (*Corvus ossifragus*) estas birdospecio de la familio de korvedoj kaj el ĝia tipa genro *Corvus* ene de la ordo de paserinoj kiu estas asocia kun habitatoj de **humidejoj**.

## Aspekto 
La Fiŝkorvo estas laŭŝajne simila al la Larĝbeka korvo sed ĝi estas pli malgranda (36 al 41 cm longa) kaj havas pli silkomildan plumaron kompare. La diferencoj estas ofte nur vere videblaj kiam la du specioj apudas aŭ dum alvokaŭdo. La beko estas kutime pli svelta ol tiu de la Larĝbeka korvo sed denove, tio ne helpas multe kiam ne estas apude alia birdo por la komparo.

Vida diferencigo el la Larĝbeka korvo estas ege malfacila kaj foje malakurata. Tamen estas diferencoj krom grando. Fiŝkorvoj havas **pli sveltajn bekojn kaj piedojn**. Povas esti ankaŭ eta **akra hoko fine de la supra beko**. Fiŝkorvoj ŝajne havas pli mallongajn gambojn dum piedirado. Pli rimarkinde dum alvoko fiŝkorvoj ĝibas kaj skuas siajn gorĝoplumojn (rigardu bildon).

La voĉo estas la plej rimarkebla diferenciga karaktero por tiu specio kaj el iu alia specio de amerika korvo. Ĝi estas priskribita kiel naza kaj raŭka *"ark-ark-ark"* inklude plendeman *"ŭaŭ-ŭaŭ"*.

## Taksonomio 
Ĵusaj genetika konstatado ŝajne indikas, ke tiu specio estas proksima kaj al la Sinaloa korvo, (*Corvus sinaloae*) kaj al la Tamaŭlipa korvo, (*Corvus imparatus*) kaj ne estas tiom proksima al la Larĝbeka korvo, (*Corvus brachyrhynchos*) kiel eksteraj similaĵoj sugestas.

## Distribuado kaj habitato 
Tiu specio loĝas en la Orienta Marbordo de Usono el la ŝtato de Rod-Insulo suden al la norda parto de la Golfo de Meksikio kaj sekvas multajn riversistemojn internen dum ioma distanco. Ili oftas ĉe marbordaj marĉoj kaj strandoj, sed ankaŭ ĉe riveroj, internaj lagoj kaj marĉoj, riverbordoj kaj ties proksimaj ĉirkaŭaĵoj.

## Kutimaro 
### Dieto 
Manĝon oni prenas ĉefe el surgrunde kaj eĉ el malprofunda akvo kie la birdo povas ŝvebi kaj pluki manĝerojn el la akvo per siaj piedoj. Ili manĝas krustulojn kiel kraboj, salikokojn, aliajn senvertebrulojn, surstranditajn fiŝojn kaj vivantajn fiŝojn se la situacio favoras ties kapton; ovojn kaj birdidojn, etajn reptiliojn kaj fruktojn de multaj arboj, nuksojn kaj grenon, homajn restaĵojn kie tiuj estas disponeblaj.

### Reproduktado 
La nesto estas kutime konstruita alte en arbo kaj estas ofte akompanata en proksimaj arboj de aliaj nestoj de la sama specio formante etajn, izolitajn koloniojn. La ino demetas kutime 4-5 ovojn.

## Konservado 
Tiu specio ŝajne estas pli rezista al la Okcidentnila Viruso ol la Larĝbeka korvo. Oni konstatis survivajn indicojn ĝis 45 % por fiŝkorvoj, kompare kun la preskaŭ nula de la specio de la Larĝbeka korvo.

## Referencoj 
*  Malplej zorgiga

## Eksteraj ligiloj 
* Diferencoj inter la Larĝbeka korvo kaj la Fiŝkorvo
* Filmoj de Fiŝkorvo ĉe Interreta Birdokolekto

## Sonligo 
* Alvoko de Fiŝkorvo 

## Bildoligoj 
* Fiŝkorvo
* Serio de Fiŝkorvo 

Kategorio:Korvedoj
Kategorio:Birdoj de Ameriko
Sajópüspöki

**Sajópüspöki** [ŝajOpuspoki] estas malgranda vilaĝo en Hungario, en regiono Norda Hungario, en departemento Borsod-Abaúj-Zemplén, en Distrikto Putnok. Püspök signifas: episkopo.
eta|maldekstre|Fora panoramo de Sajópüspöki
eta|Preĝejo de Sajópüspöki

## Bazaj informoj 
* Areo: 10 &nbsp;km²
* Alto super marnivelo: 151 m
* Loĝantaro: 580
* Poŝtkodo: 3653
* Telefonprefikso: 48

## Situo 
Sajópüspöki situas sur ebenaĵo, laŭ dekstra bordo de Sajó (kontraŭe tra ponto troviĝas Bánréve), laŭ la slovaka landlimo, laŭ ĉefvojo kaj fervojo Miskolc-Ózd. Putnok troviĝas 7, Ózd 10, Borsodnádasd 23, Miskolc 43 km-ojn.

## Historio 
La unua mencio devenis el 1263. Post Traktato de Trianon la vilaĝo trovis sin apud la nova limo de Ĉeĥoslovakio. Inter 1969-1991 la municipo estis en Bánréve. Ekde 2008 ankaŭ Slovakio apartenas al interna zono de Schengen, sekve la kontrolado ĉesis ĉe la limo. Vilaĝservoj estas kulturdomo, migra poŝto.

## Vidindaĵoj 
* romkatolika preĝejo omaĝe al Dipatrino (Eta) de 1794, turo alkonstruiĝis en 1799
* kalvinana preĝejo

== Komunumoj pri *püspök* (=episkopo) en Hungara reĝlando ==

Kategorio:Vilaĝoj de Hungario
Kategorio:Vilaĝoj de departemento Borsod-Abaúj-Zemplén
Pollino

**Pollino** (, "montarmasivo Pollino") estas montaro de suda Italio inter la regionoj Basilikato kaj Kalabrio. Geologie ĝi apartenas al la Apeninoj.

Ĝi inkludas plurajn monto-pintoj, kiuj superas 2.000 metrojn s.m.n. alteco: Serra Dolcedorme (2.267 m), Monte Pollino (2.248 m), Serra del Prete (2.181 m), Serra delle Ciavole (2.130 m) kaj Serra di Crispo (2.054 m). Ĝia teritorio plejparte apartenas al samnoma **Nacian Parkon Pollino** (Pollino Geopark), la plej grandan italan nacian parkon.

eta|maldekstra|300ra|
eta|maldekstra|

## Origino de la nomo 
Ne estas certa la origino de la nomo "Pollino"; Por iuj ĝi devenas de la latina *pullus*, (juna besto), de kiu *mons Pullinus*, monto de junaj bestoj. Ĉi tio derivus el la antikva kutimo konduki, ekde la fino de la printempa sezono, la bestojn paŝti sur la verdaj herbejoj de la pli altaj altebenaĵoj. Sed aliaj derivas la nomon de la latina "mons Apollineus", (monto de Apollo), probable, oni diras, ĉar Monto Pollino eble havis kultodomo por la lokaj loĝantoj de Granda Grekio.

### Karsto kaj hidrografio 
La kalkŝtonaj rokoj formas la veran spinon de la montarmasivo. Ĉiuj plej altaj pintoj kaj la ĉefaj krestoj do forte submetiĝas al erozio kaj al fenomenoj de la karsto, kiuj kontinue forĝas ĝian aspekton. En la teritorio estas multajn kavernojn, kiel tiu de la Romito, en kiuj troviĝis grafitioj de ŝtongravuraĵoj devenantaj de la Paleolitiko, kaj kanjonoj, inter kiuj sensaciaj estas tiuj elfositaj de la torento Raganello kaj de la rivero Lao.

Aliaj gravaj karstaj fenomenoj konsistigas la dolinon nomatan "Abisso del Bifurto" - la plej profunda kaj plej impona abismo en suda Italujo, kiu malsupreniras en la profundegaĵojn de la Sellaro dum pli ol 650 metroj; la kavernoj de Serra del Gufo; la sugestiaj ebenaĵoj de Pollino, Ruggio kaj Iannace, plenaj de dolinoj. Proksime de la ĉefaj pintoj (precipe sur la pintoj de Pollino, Serra del Prete kaj Serra di Mauro), dolino, ekzistas grandegaj dolinoj, veraj kolektantoj - transportiloj de meteologiaj akvoj, kiuj helpas nutri la abundajn fontojn disigitajn tra la teritorio.

Kampoj formitaj de la miljara agado de la akvoj estas videblaj sur la pintaj areoj de la Timpa di San Lorenzo same kiel sur la spino de la Madono del Pollino. Fine, bizaraj formoj de roko ĉizita de la karsto leviĝas proksime al la ebenaĵo Iannace.

Ankaŭ la altebenaĵo nomita "Piano Ruggio" (1.500 - 1.600 metroj), sugestie metita inter Timpone della Capanna, Coppola di Paola, Serra del Prete kaj Monto Grattaculo (ĉi-lasta kun sufiĉe kurioza nomo), estas ekipita per pluraj dolinoj kiuj malhelpas la inundadon. Ideala por mallongaj ekskursoj, same kiel por skikurado, ĉi tiu agrabla loko tiel fascinis la grandan italan ŝtatiston de Trentina origino Alcide De Gasperi, ke li volis krei tie rifuĝejon, kiu nun portas lian nomon).
Fontoj de karsta origino estas tiuj de Frida, en la loko Mezzana kaj tiuj de Mercure, proksime de Viggianello.

## Eksteraj ligiloj 
* retejo de la Nacia Parko *Pollino* 

Kategorio:Montaroj en Italio
Kategorio:Basilikato
Kategorio:Kalabrio
Éclaibes

**Éclaibes** estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 270 loĝantojn laŭ censo plenumita en 1999.

__TOC__

## Geografio 
Éclaibes estas unu el la vilaĝoj lokitaj ĉirkaŭ la urbeto Hautmont, kiu situas inter Aulnoye-Aymeries kaj Maubeuge, en la suda parto de la natura baseno de la rivero Sambre.

La vilaĝo Éclaibes troviĝas proksime de la urbeto Avesnes-sur-Helpe, kaj do situas kerne de natura regiono nomita "Avesnois", kiu ĉefe konsistas el malaltaj heĝoj, tre verdaj pejzaĝoj, boskoj, fruktarbaroj kaj etaj vilaĝoj. Éclaibes etendiĝas sur 4,89&nbsp;km².

## Historio 
Éclaibes jam ekzistis en la 12-a jarcento, kaj tiam nomiĝis "Scarbes", "Esclaibes" aŭ "Esclèbes". Ĝi estas paroĥo de la dekanujo de Avesnes-sur-Helpe. Guillaume de Dompierre cedis la lokan preĝejon al la abatejo de Liessies en la 12-a jarcento.

## Vidindaĵoj 
Videblas en Éclaibes la ruinoj de unu el la lastaj konservitaj kasteloj de la regiono, kun ties dikaj turoj kaj grandaj fosaĵoj.

## Administrado 
Éclaibes apartenas al la kantono de Hautmont, kies ĉefurbo estas Hautmont. Tiu kantono mem estas parto de la arondismento de Avesnes-sur-Helpe, unu el la 6 arondismentoj de la departemento Nord.

## Vidu ankaŭ 
* Komunumoj de Nord
* Kantono de Hautmont

## Eksteraj ligiloj 
*  Persona retejo pri Éclaibes

Kategorio:Komunumoj de Nord
Listo de gravaj havenurboj

## Maraj havenurboj 
### Eŭropo 
*  Duraso, (Albanio)
*  Portsmouth, Plymouth, Southampton (Anglio)
*  Antverpeno, (Belgio)
*  Burgas, Varna (Bulgario)
*  Brest, Le Havre, Marsejlo, (Francio)
*  Kopenhago, (Danio)
*  Talino, (Estonio)
*  Turku, (Finnlando)
*  Hamburgo, (Germanio)
* , (Ĝibraltaro)
*  Bilbao, Barcelono, Cádiz (Hispanio)
*  Cork, Dublino, (Irlando)
*  Genovo, Trieste (Italio)
*  Rijeka (Kroatio)
*  Rigo, Ventspils, (Latvio)
*  Roterdamo (Nederlando)
*  Narvik, Trondheim (Norvegio)
*  Gdańsk, (Pollando)
*  Lisbono, Porto, (Portugalio)
*  Constanţa (Rumanio)
*  Arĥangelsko, Murmansko, Sankt-Peterburgo, (Rusio)
*  Malmö, (Svedio)
*  Istanbulo (Turkio)
*  Odeso (Ukrainio)

### Azio 
*  Bombay, Madraso, Mumbai (Barato)
*  Ŝanhajo, (Ĉinio)
*  Dubajo (urbo), Dubajo (Emirlandoj)
*  Manilo (Filipinoj)
*  Ĝakarto, (Indonezio)
*  Akabo, Ejlato, Ĥajfo, (Israelo)
*  Kobe, Tokio (Japanio)
*  Adeno, (Jemeno)
* , (Kuvajtio)
*  Bejruto, (Libano)
*  Vladivostok, (Rusio)
* , (Singapuro)

### Afriko 
*  Alĝero, Oran, (Alĝerio)
*  Abiĝano, (Ebur-Bordo)
*  Suezo, (Egiptio)
*  Librevilo, (Gabono)
*  Akro, (Ganao)
*  Ĝibuto, (Ĝibutio)
*  Monrovio, (Liberio)
*  Tripolo, (Libio)
*  Lagoso, (Niĝerio)
*  Fritaŭno (Sieraleono)
*  Kazablanko, (Maroko)
*  Dakaro, (Senegalo)
*  Durban, Kaburbo, (Sud-Afriko)
*  Sudanhavenurbo (Sudano)
*  Lomeo, (Togolando)
*  Tunizo, (Tunizio)

### Nordameriko 
*  Halifax, Vancouver (Kanado)
*  Baltimore, Boston, Charleston, Los Angeles, Miamo, Novjorka Haveno, San Francisco, Tampa (Usono)

### Mezameriko 
*  Nassaŭo, (Bahamoj)
*  Kingstono (Jamajko)
*  Havano, (Kubo)
* Vilemstado, Curaçao (Nederlandaj Antiloj)
*  Panamurbo, (Panamo)
*  Paramaribo, (Surinamo)

### Sudameriko 
*  Belém, Rio de Janeiro, Recife, Santos (Brazilo)
*  Valparaiso, (Ĉilio)
*  Kartageno (Kolombio)
*  Montevideo (Urugvajo)

### Aŭstralio kaj Oceanio 
*  Adelaide, Brisbane, Darwin, Melbourne, Perth, Sydney, (Aŭstralio)
*  Wellington (Nov-Zelando)
*  Honolulu, (Usono)

## Riveraj havenoj 
*  Londono, (Anglio)
*  Manaus, (Brazilo)
*  Bordeaux, Nantes, (Francio)
*  Duisburg, (Germanio)
*  Budapeŝto (kun marhavena rajto) (Hungario)
*  Toronto, (Kanado)
*  Beogrado, (Serbio)
*  Ĉikago, (Usono)

Kategorio:Listoj
Kategorio:Havenurboj
Hautmont

**Hautmont** estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 16 021 loĝantojn laŭ censo plenumita en 1999.

## Geografio 
Hautmont situas inter Aulnoye-Aymeries kaj Maubeuge, en la suda parto de la natura baseno de la rivero Sambre.

La vilaĝo Hautmont troviĝas proksime de la urbeto Avesnes-sur-Helpe, kaj do situas kerne de natura regiono nomita "Avesnois", kiu ĉefe konsistas el malaltaj heĝoj, tre verdaj pejzaĝoj, boskoj, fruktarbaroj kaj etaj vilaĝoj. Hautmont etendiĝas sur 12,27 km².

## Historio 
La 3-an de aŭgusto 2008, grava tornado trafis la komunumojn Hautmont, Neuf-Mesnil, Maubeuge kaj Boussières-sur-Sambre. Ĝi kaŭzis la mortojn de tri homoj (alia mortigis sin pro la katastrofo). Ĝi difektis entute 1&nbsp;584&nbsp;domojn kaj apartamentojn, el kiuj 291 estis tute detruitaj.

## Vidindaĵoj 
Videblas en Hautmont la ruinoj de benedikta abatejo fondita en la 7-a jarcento : la ruinoj datiĝas de la 17-a kaj 18-a jarcentoj. La loka preĝejo Notre-Dame de l'Assomption estis starigita en la 19-a jarcento.

## Administrado 
Hautmont estas la ĉefurbo de la kantono de Hautmont, kiu entenas 7 komunumojn. Tiu kantono mem estas parto de la arondismento de Avesnes-sur-Helpe, unu el la 6 arondismentoj de la departemento Nord.

## Vidu ankaŭ 
* Komunumoj de Nord
* Kantono de Hautmont
* Hautmont (stacidomo)

## Eksteraj ligiloj 
*  


Kategorio:Komunumoj de Nord
Epichloë typhina

***Epichloë typhina***, aŭ ***Epichloe typhina***, estas specio de fungoj el la familio klavicipitacoj kiu parazitas poacojn.

## Priskribo 
[eta|maldekstra|*Epichloë tiphyna* sur *[Dactylis glomerata]]
Ĝi zonas la tigon de poacoj kun ĝia stromo. Ĝia anamorfo nomiĝas *Neotyphodium typhinum* (Glenn et al., 1996). Ĝiaj spermatioj estas transsendi de muŝoj (*Botanophila sp.*),.
eta|maldekstra|Juna blanka formo

## Gastigantaj kreskaĵoj 
La tuta subfamilio de *Pooideoj'' povas esti gastigantoj sed ankaŭ Arundinoideoj.

## Komponantoj 
Ĝi produktas alkaloidojn kiel lolitremon B (indolterpenon) sed etkvante.

## Notoj kaj referencoj 
## Eksteraj ligiloj 
* 
* 2005, Disertaĵo de Christel Leyronas sub la gvidado de Guy Raynal 

Kategorio:Sordariomycetes
Kategorio:Fungospecioj
Carlos Prío Socarrás

**Carlos Prío Socarrás** (n. en Bahía Honda, Kubo, la 14-a de julio 1903 - m. en Miami, la 5-a de aprilo 1977) estis prezidanto de Kubo de 1948 ĝis la ŝtatpuĉo de Fulgencio Batista la 10-a de marto 1952, tri monatoj antaŭ la alvokado por nova balotado.

## Infanaĝo kaj junaĝo 
Socarrás estis filo de Francisco Prío-Rivas kaj María de Regla Socarras-Socarras. Prío enmiksiĝis en la politiko kiam ankoraŭ estis studento pri juro de la Havana Universitato. Dum du jaroj estis enkarcerigita pro liaj kontraŭregistaraj agadoj; li estis prezidanto de la Studenta Direktorio en 1930. Partoprenis la puĉon kiu metis finon al la diktatoreco de Gerardo Machado en 1933 kaj helpis organizi la Kuban Aŭtentikan Revolucian Partion.

## Postenoj antaŭ la prezidanteco 
En 1944, la prezidento Ramón Grau San Martín nomumis lin kiel Labor-Ministro kaj poste Ĉefministro. La 1-a de junio 1948 estis elektita prezidento de Kubo.

## Prezidanteco 
Post lia elektado, oni konsideris lin sufiĉe grava por ricevi la salutvortojn de la prezidanto de Usono Harry S. Truman. Sia prezida periodo estis markita de pliiĝo de la koruptado kaj perforto inter la malsamaj politikaj grupoj.

## Ekzilo kaj forpaso 
La regado de Carlos Prío Socarrás finiĝis la 10-an de marto 1952 per la militista ŝtatpuĉo de la generalo Fulgencio Batista. Prío foriris al Usono kun sia familio sen defendado de lia regado antaŭ la ŝtatpuĉo. Kvankam li revenis al Kubo la 1-an de januaro 1959, kaj ŝajnas ke li estis en Havano antaŭ ol Fidel Castro mem. Tamen, Prío rompis la rilatojn kun Castro, post la ekkonsolidiĝo de la kastrisma reĝimo. Prío forlasis la insulon en 1961.

Socarrás vivis la lastajn jarojn de sia vivo kiel dizajnisto kaj negocisto en Miami. Carlos Prío sinmortigis la 5-an de aprilo 1977.

Kategorio:Kubaj politikistoj
Kategorio:Prezidantoj de Kubo
Malibu

''''* estas urbo de Usono. Ĝi situas en la subŝtato Kalifornio kaj en la kantono Los-Anĝeleso. Laŭ la stato de la censo  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km². La loĝloko ricevis urbajn rajtojn je la . 

Malibu situas borde de la Pacifika Oceano kaj konatas pro siaj sablaj plaĝoj, kiel metropolo de usonaj bretovelistoj kaj kiel hejmurbo de filmaj steluloj kaj aliaj kunlaborantoj de la filmindustrio ligita al la proksima metropolo Los-Anĝeleso kaj ties "filma urbo" Holivudo.

La plej multaj loĝantoj vivas kelkcent metrojn for de la "pacifika marborda ŝoseo" (*Pacific Coast Highway*), kiu trairas la urbocentron. For de la marbordo kaj la sablaj plaĝoj, oriente proksimas naturaj parkoj kiel la ŝtata parko *Malibu Creek * kaj la nacia parko *Santa Monica Mountains*. La urba administrejo emas varbi per la slogano *„Where the mountains meet the sea“* ... "kie la montoj renkontas la oceanon".

La urbo estas sidejo de la universitato *Pepperdine*.

eta|maldekstra|300px|
eta|maldekstra|300px|

## Konataj urbanoj 
* *Emilie Autumn*, muzikistino 
* Timothy Hutton, aktoro
* Navi Rawat, aktorino
* Chelse Swain, aktorino
* Dominique Swain, aktorino
* *Shwayze'', rap-muzikisto 
* Thomas Gottschalk, germana televida moderatoro
* Jürgen Klinsmann, germana futbala trejnisto kaj eksa profesia futbalisto

## Eksteraj ligiloj 
*  () 
* retejo de la urba komerca ĉambro (same angle)

Kategorio:Urboj de Kalifornio
Kategorio:Kantono Los-Anĝeleso (Kalifornio)
Graflando Bulonjo

La **Graflando Bulonjo**, esperantigite **Bulonjo**, nederlande *Bonen* aŭ *Beunen*, estis historia teritorio en la nord-okcidento de Francio, ĉe la Maniko en la hodiaŭa departemento Pas-de-Calais. Ĝia ĉefloko estis la nun havenurbo Bulonjo-ĉe-Maro.

El Bulonjo venis la **dinastio de Bulonjo** (vidu sube), kiu regis tie proks. de 1033 ĝis 1151.
Kelkaj gravaj anoj de tiu dinastio estis:

* Eŭstako la 2-a, grafo de Bulonjo
* Gotfredo de Bouillon, gvidanto de la Unua krucmilito
* Baldueno la 1-a, reĝo de Jerusalemo

## Grafoj de Bulonjo (latine *Bononia*) 
Ekde ĉirkaŭ 570 ĝis 1033.

### Dinastio de Bulonjo 
* Eŭstako la 1-a, 1033–ĉ. 1048; edziĝis kun Matilda, filino de grafo Lamberto la 1-a de Loveno
* Eŭstako la 2-a, m. ĉirkaŭ 1090
* Eŭstako la 3-a, m. 1125
* Matilda, m. 1151; edziniĝis kun Stefano de *Blois*, reĝo de Anglio

### Dinastio de Blois 
* Eŭstako la 4-a, 1150-1153; filo de Stefano
* Vilhelmo la 1-a, 1153-1159; frato de Eŭstako
* Maria, m. 1180; fratino de Vilhelmo, edziniĝis kun Mateo de Alzaco, grafo de Flandrio

### Dinastio Châtenois 
* Mateo de Alzaco, 1159-1173; grafo de Flandrio, edzo de Maria
* Ida de Alzaco, 1173-1227, filino de Mateo 

### Dinastio Dammartin 
1191–1245

### Dinastio Aŭvernjo 
proks. 1258–1440


Kategorio:Historio de Francio
Kategorio:Francaj graflandoj
Kategorio:Dinastioj
Provinco Taragono

**Taragono** estas provinco de Hispanio situanta en la suda parto de la regiono Katalunio. Ĝi havas limojn kun la provincoj Kasteljono, Teruelo, Zaragozo, Ilerdo, Barcelono, kaj kun Mediteraneo.

El la 888.895 loĝantoj de la provinco en 2008), 17,4% loĝas en la ĉefurbo, Tarragona.

La provinco konsistas el 183 municipoj distribuitaj en 10 distriktoj. La plej ampleksaj municipoj estas Tortosa kaj Tivissa superante po 200 kvadratajn kilometrojn por municipo.

## Distriktoj (komarkoj) 
* Alt Camp
* Baix Camp
* Baix Ebre
* Baix Penedès
* Conca de Barberà
* Ribera d'Ebre
* Montsià
* Priorat
* Tarragonès
* Terra Alta

## Gravaj vilaĝoj (pli ol 10.000 loĝantoj (2008)) 
* Tarragona — ĉefurbo de la provinco (155.536 hab.)
* Reus (107.770)
* Tortosa (35.734)
* El Vendrell (34.931)
* Cambrils (30.956)
* Salou (25.754)
* Valls (24.710)
* Calafell (22.939)
* Amposta (20.652)
* Vilaseca (20.039)
* Sant Carles de la Ràpita (15.307)
* Torredembarra (15.056)
* Cunit (11.730)
* Deltebre (11.445)
* Montroig del Camp (11.131)
* Alcanar (10.510)

## Aliaj municipoj
* Sant Jaume dels Domenys


Kategorio:Provincoj de Katalunio
José Miguel Gómez

**José Miguel Gómez**, n. en Sancti Spíritus, Las Villas, la 8-a de junio 1858 – m. en Novjorko, la 13-a de junio 1921. Kuba militisto kaj politikisto, dua prezidanto de la Respubliko Kubo.250px|eta|dekstra|José Miguel Gomez
## Regado 
La regado de José Miguel Gómez komenciĝis la 28an de januaro 1908, per la establiĝo de la paco kaj diplomatiaj rilatoj inter la politikaj grupoj. Li devis energie kontraŭstari la veteranojn de la milito, kiuj estis deciditaj ke antikvaj batalantoj de la milito ne rajtu okupi administrajn postenojn, kaj la ribelojn provokitaj de la Nigraj Sendependentistoj kiuj batalis por la egaleco kaj agnoskado de la nigruloj ene de la nova kuba socio.

Dum lia regado estis kreata la nacia mararmeo, pliboniĝis la kondiĉoj de la armeo kaj konstruiĝis la akvorezervejo kaj pavimado de Havano. Dum tiu periodo estis konstruataj kamparaj lernejoj por garantii la kamparan instruadon kaj establiĝis la Akademioj de Arto kaj Historio, kaj la Nacia Muzeo.

Lia regado estis tre kritikata pro kelkaj koncedoj en la publika servo kaj tre diskutataj leĝoj en tiu epoko, kiel la permesado de kokbataloj, la nacia lotumado kaj skandaloj pri koruptado.

Tamen, lia regad-periodo enirigis la kuban politikon ĵus naskita en pli malpli stabila etapo ĝis la alveno de Gerardo Machado. Kvankam la registaroj estis koruptaj sed demokrataj, helpis establi la bazojn por la rapida disvolviĝo kiun la insulo havis kaj la kreskado ekonomia kaj loĝantara.

Kategorio:Kubaj politikistoj
Kategorio:Prezidantoj de Kubo
Kategorio:Kubaj militistoj
Kategorio:Kubaj nobeloj
Bages

**Bages** estas kataluna komarko kiu troviĝas ĉe la centro de la lando. Ties ĉefurbo estas Manresa.

Rilate al la industrio, la komarko enhavas minadon de potaso (hidroksido de kalio) ĉe Súria kaj Sallent, kaj fabrikojn de teksaĵoj laŭlonge de la riveroj Llobregat kaj Cardener. Rilate al la agrikulturo, ĝi enhavas vinberejojn, cerealojn, kaj olivarbejoj.

Bages limas norde kun Berguedà; oriente kun Osona; sude kun Vallès Oriental, Vallès Occidental kaj Baix Llobregat; sudokcidente kun Anoia, kaj okcidente kun Solsonès.

## Demografio 
Kategorio:Komarkoj de Katalunio
Dalabyggð

**Dalabyggð** estas komunumo en Islando. Ĝi estas grandarea sed malmulthoma. Pro maldenseco kuniĝis pli malgrandaj komunumoj, do Dalabyggð ekestis je kuniĝoj dum la jaroj 1994-2006.

Ŝafbredado kaj alia terkulturo estas la ĉefa okupo. En Dalabyggð troviĝas la vilaĝo Búðardalur, en kiu estas laktaĵproduktejo.

La sagao Laxdæla okazas ĉefe en Dalabyggð, kaj ankaŭ la unua parto de Sagao de Njáll. En Dalabyggð ankaŭ estas la bieno Eiríksstaðir kie loĝis Eiríkur la ruĝa kiu fondis la norveg-islandan kolonion en Groenlando. Tie verŝajne naskiĝis sia filo Leifur Eiríksson kiu vojaĝis al Ameriko ĉ. 1000.

En Dalabyggð ankaŭ troviĝas la bieno Hvammur, kie verŝajne naskiĝis Snorri Sturluson.

Kategorio:Komunumoj de Islando